Evrópuþingið

Ekki rugla saman við Evrópuráðsþingið.
Evrópuþingið er þing Evrópusambandsins (ESB). Sumar aðrar alþjóðastofnanir hafa yfir að ráða þingum en Evrópuþingið sker sig úr að því leytinu til að þingmennirnir eru kosnir beint af borgurum Evrópusambandsins. Alls sitja 720 þingmenn á þinginu.

 Völd þingsins 
Líta má á Evrópuþingið sem neðri deild löggjafa Evrópusambandsins þar sem Ráðherraráðið er efri deildin, saman fara þessar stofnanir með löggjafarvaldið innan ESB. Þingið getur þannig samþykkt, gert breytingartillögur eða hafnað flestum reglugerðum, tilskipunum, tilmælum og álitum. Innbyrðis valdahlutföll þingsins og Ráðherraráðsins eru þó misjöfn eftir því á hvaða sviði löggjöfin er en þróunin hefur verið í þá átt að veita þinginu meiri völd. Þingið getur líka samþykkt eða hafnað fjárlögum ESB.

Evrópuþinginu er einnig ætlað að veita framkvæmdastjórninni lýðræðislegt aðhald. Þingið þarf að leggja blessun sína yfir skipun nýrrar framkvæmdastjórnar og það getur með ⅔ hluta atkvæða lýst vantrausti á hana þannig að hún þurfi að segja af sér.

Drög að Stjórnarskrá Evrópusambandsins gerðu ráð fyrir því að auka enn völd þingsins þannig að það löggjafarvald í nánast öllum málaflokkum og veita því algjöra stjórn yfir fjárlögum ESB. Stjórnarskráin tók aldrei gildi en sum ákvæði hennar um aukin völd Evrópuþingsins tóku gildi með Lissabon-sáttmálanum árið 2009.

 Staðsetning 

Þó að þær stofnanir ESB sem fara með framkvæmdavaldið (framkvæmdastjórnin og Evrópska ráðið) séu staðsettar í Brussel þá var það gert að skilyrði í Amsterdamsamningnum að þingið hittist mánaðarlega í Strasbourg. Af praktískum ástæðum fer þó öll undirbúningsvinna og nefndarstarf fram í Brussel í nálægð við hinar stofnanir ESB. Ofan á þetta þá er aðalskrifstofa þingsins í Lúxemborg og þar er megnið af starfsfólki þess. Þingið kemur aðeins saman 4 daga í mánuði í Strasbourg þar sem það afgreiðir málin og greiðir atkvæði en aðrir fundir eru haldnir í Brussel. Þingið hefur sjálft óskað eftir því nokkrum sinnum að það fái sjálft að ráða því hvar það skuli vera staðsett enda er mikið óhagræði í þessu kerfi, en það er undir aðildarlöndunum komið að gera þeir breytingar sem þarf til að leyfa þinginu það og Frakkar vilja endilega halda því í Strasbourg.

 Kosningar 
Ríkisborgarar aðildarríkjanna kjósa til þingsins á fimm ára fresti. Þær fyrstu fóru fram árið 1979 og verða þær næstu haldnar í maí 2019. Hvert ríki fyrir sig ákveður hvernig kosningunum er háttað nákvæmlega en oft er kosið um sömu flokka og í landskosningum. Stærri stjórnmálaflokkar hafa myndað evrópuflokka með systurflokkum sínum í Evrópu. Þessir flokkar starfa svo einir eða fleiri sem hópar á þinginu.

 Þinghópar 
Eftirtaldir þinghópar eru starfandi eftir kosningarnar 2024:

 Hópur  Meðlimir  Fjöldi sæta EÞ-ED  Evrópski þjóðarflokkurinnEvrópskir demókratar 188 ES  Flokkur evrópskra sósíalista 136 PfE  Sjálfsmynd og lýðræði 84 ECR  Evrópskir íhaldsmenn og umbótasinnar 78 Renew  Bandalag frjálslyndra og demókrata fyrir EvrópuEvrópski demókrataflokkurinn 77 EG-EF  Evrópski græningjaflokkurinnEvrópska frelsisfylkingin+ 2 aðrir 53 GUE/NGL  Evrópski vinstriflokkurinnNorræna vinstri-græna bandalagið+ 3 aðrir 46 Aðrir   31 Óflokksbundnir   27

 Skipting þingsæta 

 Sep1952Mar1957Jan1973Jún1979Jan1981Jan1986Jún1994Jan1995Maí2004Jún2004Jan2007Jún2009Maí2014Maí2019Jún2024 Þýskaland 183636818181999999999999969696 Frakkland 183636818181878787787872747479 Ítalía 183636818181878787787872737376 Belgía 101414242424252525242422212121 Holland 101414252525313131272725262629 Lúxemborg 466666666666666 Bretland   368181818787877878727373  Danmörk   10161616161616141413131314 Írland   10151515151515131312111113 Grikkland     2424252525242422212121 Spánn      60646464545450545459 Portúgal      24252525242422212121 Svíþjóð        2222191918202021 Austurríki        2121181817181819 Finnland        1616141413131314 Pólland         54545450515152 Tékkland         24242420212121 Ungverjaland         24242420212121 Slóvakía         14141413131314 Litáen         13131312111111 Lettland         9998888 Slóvenía         7777888 Kýpur         6666666 Eistland         6666667 Malta         5555666 Rúmenía           3633323233 Búlgaría           1817171717Samtals78142198410434518567626788732786732751751720

 Tengill 
 Vefur Evrópuþingsins